NELJANDA KOOSSEISU

JUHATUSE KOOSOLEKU P R O T O K O L L

Haapsalu								20. märts 2003 nr 6

Algus kell 15.00, lõpp kell 15.50

Juhatas		volikogu esimees Andres Ammas

Protokollis	volikogu kantselei juhataja Elvi Puda
Osalesid	Andres Ammas, Kaido Antsve, Toivo Hein, Jaak Kanepi, Lauri Luik, Märt Maiste, Alar Schönberg, Urmas Sukles, Arder Väli
Puudus 	Raimond Lunev

Kutsutud	linnapea Teet Kallasvee, linnasekretär Kristel Jupits

Kinnitati järgmine päevakord:
1.	Haapsalu Linnavolikogu 28.03.2003 istungi päevakorra projekti koostamine
2.	Haapsalu Linnavolikogu kantselei 2003. aasta alaeelarve kinnitamine
3.	OÜ Trigert Invest ettepaneku arutamine
4.	Muud

Päevakorrapunkt nr 1

Haapsalu Linnavolikogu 28.03.2003 istungi päevakorra projekti koostamine

KUULATI:
Volikogu esimeest Andres Ammast, kes tutvustas linnavalitsuselt ja rahanduskomisjonilt volikogu menetlusse esitatud eelnõusid. Juhtivkomisjonide esimeeste ettepanekul koostati istungi päevakorra projekt.

OTSUSTATI:
1.1 Panna rahanduskomisjoni algatatud eelnõu “Ettepaneku tegemine Vabariigi Valitsuse 17.02.2003 määruse nr 49 “Seaduses “2003. a riigieelarve” eraldisteks kohaliku omavalitsuse üksustele jooksvateks kuludeks tasandusfondi määratud vahendite jaotamise kord” § 4 lõigete 5-9 muutmiseks” 7. istungi päevakorra projekti.

1.2 Esitada 28.03.2003 volikogule kinnitamiseks järgmine päevakord:

1. Haapsalu põhimääruse teine lugemine
Ettekandja			linnavalitsus
Kaasettekandja		õiguskomisjon

2. "Haapsalu Linnavolikogu 27.09.2002 määruse nr 41 "Munitsipaalüldhariduskooli pedagoogide töötasustamise aluste ning palgamäärade kinnitamine" osaline muutmine"
Ettekandja			linnavalitsus
Kaasettekandjad		kultuurikomisjon
rahanduskomisjon

3. Ravikindlustusega hõlmamata ja sotsiaalabi vajavate isikute üldarstiabi osutamise korra kinnitamine
Ettekandja			linnavalitsus
Kaasettekandja		õiguskomisjon

4. Linnapea palgatingimused ja muude tasude maksmise alused ja kord 2003. aastal
Ettekandja			linnavalitsus
Kaasettekandja		rahanduskomisjon

5. Ettepaneku tegemine Vabariigi Valitsuse 17.02.2003 määruse nr 49 “Seaduses “2003. a riigieelarve” eraldisteks kohaliku omavalitsuse üksustele jooksvateks kuludeks tasandusfondi määratud vahendite jaotamise kord” § 4 lõigete 5-9 muutmiseks
Ettekandja			rahanduskomisjon
Kaasettekandja		linnavalitsus

6. Haapsalu linnas kehtivate planeeringute ülevaatamine
Ettekandja			kommunaalkomisjon
Kaasettekandja		linnavalitsus

7. Haapsalu linna üldharidus- ja huvikoolide hoolekogudesse volikogu esindajate nimetamine
Ettekandja			linnavalitsus
Kaasettekandja		kultuurikomisjon

Päevakorrapunkt nr 2

Haapsalu Linnavolikogu kantselei 2003. aasta alaeelarve kinnitamine

OTSUSTATI:
Kinnitada linnavolikogu kantselei 2003. aasta alaeelarve (protokolli juures).

Päevakorrapunkt nr 3

OÜ Trigert Invest ettepaneku arutamine

KUULATI
volikogu esimeest Andres Ammast.
11.03.2003 oli volikogu kantseleis minu vastuvõtul OÜ Trigert Invest esindajana Leonid Jakerson, kes jättis läbivaatamiseks OÜ Trigert Invest kokkuleppe pakkumise vaidluse lahendamiseks kohtuotsuseta.

Suunasin ettepaneku tutvumiseks õiguskomisjonile ja rahanduskomisjonile. Samuti palusin seisukohta linnasekretär Kristel J.upitsalt, kes on ühtlasi Haapsalu Linnavolikogu esindaja Tallinna Halduskohtus AS Haapsalu Kuurort enamusosaluse aktsiate enampakkumise vaidluses.

KUULATI
linnasekretär Kristel Jupitsa informatsiooni kohtuvaidluse senisest käigust ja Haapsalu Linnavolikogu poolt varem vastuvõetud otsustest.
OÜ Trigert Invest nägemuse järgi võib kompromiss olla järgmine:
1.	Haapsalu Linnavolikogu tühistab oma 31. mai 2002 otsuse nr 176 ja taastab selle otsusele eelneva olukorra, s.t. võimaldab OÜ-l Trigert Invest omandada AS-i Haapsalu Kuurort enamusaktsiad enampakkumisel kujunenud ja Haapsalu Linnavolikogu 28. märtsi 2002 otsuses nr 160 märgitud tingimustel.
2.	OÜ Trigert Invest loobub oma kaebusest, mis on käesoleval ajal Tallinna Halduskohtu menetluses otsuse nr 176 tühistamiseks.
3.	OÜ Trigert Invest loobub kahjunõude esitamisest Haapsalu linna vastu seoses Haapsalu Linnavolikogu 28. märtsi 2002 otsus nr 160 väidetava täitmata jätmisega linna poolt, s.t aktsiate müügilepingu sõlmimata jätmisega 2002. a aprillis-mais.

Haapsalu Linnavolikogu kõnealused otsused nr 160 ja 176 tulenesid seadusest ja linnavara võõrandamise korrast.

11.03.2003 toimus kohtuistung. Sama päeva hommikul aset leidnud volikogu esimehe Andres Ammase ja OÜ Trigert Invest esindaja Leonid Jakersoni kohtumisest minul informatsioon puudus. Ka seekord lükati kohtuistung edasi - 11. maiks, kuna kaebaja väitis, et tuleb kokkulepe.

ARVAMUS:
•	Kokkuleppeid saab sõlmida siis, kui need on vastavus seadusega ja muude õigusaktidega.
•	Kokkulepet vastu võttes rikuksime linnavolikogu otsust nr 160 ja linnavara võõrandamise korda.
•	Rikuksime võrdse kohtlemise printsiipi teiste pakkujate suhtes.
•	Otsuse nr 176 tühistamine ei loo iseenesest võimalust täita otsust nr 160. Peale selle on need otsused seaduslikud.

KUULATI
õiguskomisjoni esimeest Märt Maistet.
Õiguskomisjon arutas 19.03.2003 koosolekul AS Trigert Invest ettepanekut. Kuulati ära linnasekretäri Kristel Jupitsa ja juriidilise osakonna juhataja Elfrida Kuldsaare arvamused.

Otsustati edastada juhatusele arvamus, et Haapsalu Linnavolikogu otsuste tühistamiseks ei ole põhjust, mistõttu puudub alus kokkuleppe sõlmimiseks ja las Tallinna Halduskohus menetleb asja lõpuni.

KUULATI
rahanduskomisjoni esimees Jaak Kanepit.
Rahanduskomisjon arutas 19.03.2003 koosolekul AS Trigert Invest ettepanekut. Kokkuleppest ei selgu, millisest väidetavast kahjust räägitakse.

Otsustati teha juhatusele ettepanek võimaldada Tallinna Halduskohtul jätkata kohtuvaidluse arutelu ja oodata ära lõplik kohtuotsus.

Koosoleku juhataja Andres Ammas pani hääletamisele ettepaneku kokkuleppe pakkumist mitte vastu võtta ja menetleda vaidlus kohtus lõpuni.

HÄÄLETATI:
poolt 9 juhatuse liiget, vastu ei hääletatud.

OTSUSTATI: 
Hr Leonid Jakersoni kokkuleppe pakkumist mitte vastu võtta ja menetleda vaidlus kohtus lõpuni.

Päevakorrapunkt nr 4

Muud

OTSUSTATI:
•	Võimaldada osaleda neljal inimesel 27. märtsil omavalitsuste volikogu liikmete teabepäeval Tallinnas.

•	Aastatel 1993-1997 oli Haapsalu Linnavolikogu esimeheks Ülo Uluots (04.02.1930-18.07.1997). On aeg alustada eeltööd tema 75. sünniaastapäeva tähistamiseks. Selleks: kultuurikomisjonil selgitada välja võimalikud lahendused Ülo Uluotsale mälestustahvli paigaldamise osas.

Andres Ammas
Juhataja							Elvi Puda
								Protokollija

NELJANDA KOOSSEISU

JUHATUSE O T S U S

Haapsalu								20. märts 2003 nr 1

Haapsalu Linnavolikogu kantselei 
2003. aasta alaeelarve kinnitamine

Haapsalu Linnavolikogu juhatus o t s u s t a b:

1. Kinnitada linnavolikogu 2003. aasta alaeelarvemahus 787 715 krooni jaotusega vastavalt lisale.

2. Otsus jõustub teatavakstegemisest.

3. Otsus avalikustatakse väljapanekuga linnavolikogu kantseleis.

Andres Ammas
Volikogu esimees